د افغانی سرې میاشتې ټولنې د ختیځ زون د همغږۍ ریاست رئیس مولوی صاحب حیات الله(صافی) د کونړ ولایت د افغانی سرې میاشتې ټولنی نماینده ګۍ ته د فغالیتونو د ار زیابۍ په موخه تشریف راوړی وو. نن ورځ یکشنبه د روان ۱۴۴۴ هجری قمری کال د شعبان د میاشتې ١١ مه، چې د ۱۴۰۱ هجری شمسی کال د حوت د میاشتې له ١٣ مې نیټې سره سمون خوری . د افغانی سرې میاشتې ټولنې د ختیځ زون د همغږۍ ریاست رئیس صاحب مولوی صاحب حیات الله(صافی) د کونړ نماینده ګۍ ته تشریف راوړو چی په همدی اساس اداری غونډه تر سره شوه. غونډه د قران کریم د څو ایاتونو په تلاوت سره پیل شوه د تلاوت نه وروسته د کونړ دنماینده ګۍ رئیس ښاغلی حاجی صاحب شازلمی(غیرت) له خوا درون میلمه ته ښه راغلاست ؤ ویل شو ور پسی د افغانی سرې میاشتې ټولنې د ختیځ زون د همغږۍ ریاست رئیس مولوی صاحب حیات الله (صافی ) په یو لړ موضوعاتو خبرې وکړې، او هم یې د دوی نېمګړتیاوې ور په ګوته کړې، او ترڅنګ یې لازم هدایات ورته وړاندې کړل، او همدارنګه د کونړ نماینده ګۍ ټولو مدیریتونو، مدیر صاحبانو په خپل وار سره د خپل اړونده مدیریتونو لاسته راوړنې، او په دې برخه کې خنډونه ، او مشکلات د قدرمن رئیس صاحب سره شریک کړل، او په دې برخه کې د رئیس صاحب لورې دهمکارۍ ډاډ ور کړل شو. غونډه د رئیس صاحب له لورې په دعاییه کلماتو سره پای ته ورسېده.